Ministru kabineta noteikumu projekta „Grozījumi Ministru kabineta 2009.gada 30.jūnija noteikumos Nr.705 „Noteikumi par valsts un pašvaldības akciju sabiedrību tipveida statūtiem”” sākotnējās ietekmes novērtējuma ziņojums

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums  | Likuma „Par valsts un pašvaldību kapitāla daļām un kapitālsabiedrībām” (turpmāk – Kapitālsabiedrību likums) 28.panta otrā daļa - valsts vai pašvaldības kapitālsabiedrības tipveida statūtus apstiprina Ministru kabinets. |
| 2. | Pašreizējā situācija un problēmas | Deklarācijā par V.Dombrovska vadītā Ministru kabineta iecerēto darbību ir iekļauta apņemšanās izveidot pilna spektra attīstības institūciju, centralizējot resursus, un sadarbībā ar privāto sektoru izveidot tās profesionālu uzraudzības mehānismu.Ministru kabineta 2013.gada 2.aprīļa sēdes Nr.17 54.§ 8.punkts paredz noteikt Finanšu ministriju par vienotās attīstības finanšu institūcijas (turpmāk – AFI) kapitāla daļu turētāju ar pienākumu AFI padomē iekļaut pārstāvjus no Ekonomikas ministrijas, Vides aizsardzības un reģionālās attīstības ministrijas un Zemkopības ministrijas, kā arī izvērtēt nepieciešamību aicināt starptautisku finanšu institūciju deleģēt pārstāvi dalībai AFI padomē. Ievērojot, ka AFI tiek veidota akciju sabiedrības formā, atbilstoši  Ministru kabineta 2013.gada 2.aprīļa sēdes Nr.17 54.§ 11.punktam Finanšu ministrijai sadarbībā ar Ekonomikas ministriju uzdots sagatavot grozījumus likumā „Par valsts un pašvaldību kapitāla daļām un kapitālsabiedrībām”, paredzot iespēju AFI izveidot padomi, lai arī tā nav kredītiestāde.Grozījumi, kas 2013.gada 19.septembrī Saeimā steidzamības kārtībā tika pieņemti 2.lasījumā (likumprojekts „Grozījumi likumā „Par valsts un pašvaldību kapitāla daļām un kapitālsabiedrībām”” (Saeimas likumprojektu reģistrā reģistrēts ar Nr. 751/Lp11)), paredz, ka padomes tiek veidotas ne tikai tām valsts un pašvaldību akciju sabiedrībām, kuras darbojas kā kredītiestādes vai ieguldījumu pārvaldes sabiedrības, bet arī akciju sabiedrībām, kas ir finanšu iestādes Kredītiestāžu likuma izpratnē, kas pilda īpašu uzdevumu — ievieš valsts attīstības un atbalsta programmas. Vēršam uzmanību, ka iepriekš minēto grozījumu mērķis ir uzsvērt šādu specializēto valsts un pašvaldību akciju sabiedrību īpašo lomu tautsaimniecībā, kā arī lai nodrošinātu caurspīdīgu un pārnozaru interesēm atbilstošu pārvaldību. Grozījumi likumā "Par valsts un pašvaldību kapitāla daļām un kapitālsabiedrībām" ir izsludināti 2013.gada 4.oktobrī un stājas spēkā 2013.gada 5.oktobrī.Kapitālsabiedrību likuma 28.panta pirmā daļa nosaka, ka gan valsts, gan pašvaldības kapitālsabiedrība darbojas, pamatojoties uz statūtiem, kurus izstrādā saskaņā ar valsts vai pašvaldības kapitālsabiedrības tipveida statūtiem (turpmāk — tipveida statūti).Saskaņā ar Kapitālsabiedrību likuma 28.panta otro daļu tipveida statūtus apstiprina Ministru kabinets.Ministru kabineta 2009.gada 30.jūnija noteikumu Nr.705 „Noteikumi par valsts un pašvaldības akciju sabiedrību tipveida statūtiem” (turpmāk – MK noteikumi Nr.705) 1.punktā noteikts, ka ar šiem noteikumiem tiek apstiprināti:1.1. valsts akciju sabiedrības tipveida statūti (1.pielikums);1.2. tādas valsts akciju sabiedrības tipveida statūti, kuras valdē ir viens loceklis (2.pielikums);1.3. pašvaldības akciju sabiedrības tipveida statūti (3.pielikums);1.4. tādas pašvaldības akciju sabiedrības tipveida statūti, kuras valdē ir viens loceklis (4.pielikums).Šobrīd normatīvo aktu vispārīgais tiesiskais regulējums noteic, ka valsts un pašvaldību kapitālsabiedrībām padomes netiek veidotas, līdz ar to MK noteikumos Nr.705 nav paredzēti noteikumi attiecībā uz padomes kā kapitālsabiedrības pārvaldes institūcijas iesaisti kapitālsabiedrības pārvaldībā.Atbilstoši Kapitālsabiedrību likuma 98.1 pirmajai daļai attiecībā uz šādu kapitālsabiedrību pārvaldi ir attiecināms speciāls regulējums – pārvaldi īsteno akcionārs – valsts vai pašvaldība, akcionāru sapulce, valde un padome. Tādēļ ir nepieciešams grozīt MK noteikumus Nr.705, nosakot tipveida statūtus: 1. tādām valsts akciju sabiedrībām, kuras darbojas kā kredītiestādes, ieguldījumu pārvaldes sabiedrības vai finanšu iestādes Kredītiestāžu likuma izpratnē, kas pilda īpašu uzdevumu - ievieš valsts attīstības un atbalsta programmas;
2. tādām pašvaldības akciju sabiedrībām, kuras darbojas kā kredītiestādes, ieguldījumu pārvaldes sabiedrības vai finanšu iestādes Kredītiestāžu likuma izpratnē, kas pilda īpašu uzdevumu - ievieš valsts attīstības un atbalsta programmas.

Ministru kabineta 2013.gada 2.aprīļa sēdes Nr.17 54.§ 11.punkts paredz pienākumu Ekonomikas ministrijai, Finanšu ministrijai un Zemkopības ministrijai nodrošināt, ka līdz 2013.gada 1.septembrim tiek reģistrēta jaunizveidotā vienotā attīstības finanšu institūcija. Līdz ar to Ministru kabineta noteikumu projekts tiek virzīts steidzamības kārtībā un to savlaicīgi nebija iespējams iesniegt, jo bija jāveic grozījumi likumā „Par valsts un pašvaldību kapitāla daļām un kapitālsabiedrībām””, paredzot padomes izveidi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ņemot vērā, ka, pamatojoties uz Kapitālsabiedrību likuma 28.panta otro daļu, Ministru kabinetam ir pilnvarojums apstiprināt tipveida statūtus un šobrīd nav tipveida statūtu parauga attiecībā uz tādu valsts un pašvaldību akciju sabiedrību pārvaldi, kur kā pārvaldes institūcija ir arī padome, tad ar Ministru kabineta noteikumu projektu ir paredzēts apstiprināt tipveida statūtus:1) tādām valsts akciju sabiedrībām, kuras darbojas kā kredītiestādes, ieguldījumu pārvaldes sabiedrības vai finanšu iestādes Kredītiestāžu likuma izpratnē, kas pilda īpašu uzdevumu - ievieš valsts attīstības un atbalsta programmas;2) tādām pašvaldības akciju sabiedrībām, kuras darbojas kā kredītiestādes, ieguldījumu pārvaldes sabiedrības vai finanšu iestādes Kredītiestāžu likuma izpratnē, kas pilda īpašu uzdevumu - ievieš valsts attīstības un atbalsta programmas. |
| 5. | Projekta izstrādē iesaistītās institūcijas | Ekonomikas ministrija. |
| 6. | Iemesli, kādēļ netika nodrošināta sabiedrības līdzdalība | Nav nepieciešama sabiedrības līdzdalība. |
| 7. | Cita informācija | Nav. |

**Anotācijas II - VI sadaļa – projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošo institūciju reorganizācija | Projekts šo jomu neskar. |
| 6. | Cita informācija | Ministru kabineta noteikumi tiks publicēti oficiālajā izdevumā „Latvijas Vēstnesis”. |

Ekonomikas ministrs D.Pavļuts

Vīza: valsts sekretāra pienākumu izpildītājs,

valsts sekretāra vietnieks A.Liepiņš

04.10.2013. 14:59

867

Spaliņa

67013110, Dace.Spalina@em.gov.lv

Skrodele

67013238, Ilze.Skrodele@em.gov.lv